CELEX: 62014TA0017
Language: sk
Date: 2016-09-15 00:00:00
Title: Vec T-17/14: Rozsudok Všeobecného súdu z 15. septembra 2016 – U4U a i./Parlament a Rada („Osobitné ustanovenia a výnimky pre úradníkov vykonávajúcich služobné povinnosti v tretích krajinách — Služobný postup úradníkov zaradených do platovej triedy administrátora — Zmena Služobného poriadku úradníkov Európskej únie — Nariadenie (EÚ, Euratom) č. 1023/2013 — Nezrovnalosti v priebehu postupu prijímania aktov — Neexistencia konzultácie s výborom pre Služobný poriadok a s odborovými organizáciami“)

24.10.2016   
            
            
               SK
            
            
               Úradný vestník Európskej únie
            
            
               C 392/24
            
         Rozsudok Všeobecného súdu z 15. septembra 2016 – U4U a i./Parlament a Rada
   (Vec T-17/14) (1)
   
   ((„Osobitné ustanovenia a výnimky pre úradníkov vykonávajúcich služobné povinnosti v tretích krajinách - Služobný postup úradníkov zaradených do platovej triedy administrátora - Zmena Služobného poriadku úradníkov Európskej únie - Nariadenie (EÚ, Euratom) č. 1023/2013 - Nezrovnalosti v priebehu postupu prijímania aktov - Neexistencia konzultácie s výborom pre Služobný poriadok a s odborovými organizáciami“))
   (2016/C 392/27)
   Jazyk konania: francúzština
   
      Účastníci konania
   
   
      Žalobcovia: Union pour l’unité (U4U) (Brusel, Belgicko), Unité & solidarité – Hors Union (USHU) (Brusel), Regroupement Syndical (RS), (St Josse ten Noode, Belgicko), Georges Vlandas (Brusel) (v zastúpení: F. Krenc, advokát)
   
      Žalovaní: Európsky parlament (v zastúpení: A. Troupiotis a E. Taneva, splnomocnení zástupcovia) a Rada Európskej únie (v zastúpení: pôvodne M. Bauer a A. Bisch, neskôr M. Bauer, M. Veiga a J. Herrmann, splnomocnení zástupcovia)
   
      Vedľajší účastník, ktorý v konaní podporuje žalovaných: Európska komisia (v zastúpení: pôvodne J. Currall a G. Gattinara, neskôr G. Gattinara a F. Simonetti, splnomocnení zástupcovia)
   
      Predmet veci
   
   Návrh, podaný na základe článku 263 ZFEÚ, na zrušenie článku 1 ods. 27, 61, 70 a 73 písm. k) nariadenia Európskeho parlamentu a Rady (EÚ, Euratom) č. 1023/2013 z 22. októbra 2013, ktorým sa mení Služobný poriadok úradníkov Európskej únie a Podmienky zamestnávania ostatných zamestnancov Európskej únie (Ú. v. EÚ L 287, s. 15) v rozsahu, v akom tieto ustanovenia menia článok 45 a prílohy I, X a XIII Služobného poriadku, ktorý je prílohou nariadenia č. 31 (EHS)/11 (ESAE), ktorým sa stanovuje Služobný poriadok a podmienky zamestnávania ostatných zamestnancov Európskeho hospodárskeho spoločenstva a Európskeho spoločenstva pre atómovú energiu (Ú. v. 1962, 45, s. 1385; Mim. vyd. 01/002, s. 5)
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Union pour l’Unité (U4U), Unité & solidarité – Hors Union (USHU), Regroupement Syndical (RS) a Georges Vlandas sú povinní nahradiť trovy konania.
            
         
               3.
            
            
               Európska komisia znáša svoje vlastné trovy konania.
            
         
      (1)  Ú. v. EÚ C 112, 14.4.2014.